b'\n_START_ARTICLE_\nAbdul Ra\xc5\xa1id Dostum\n_START_PARAGRAPH_\nGeneral Abdul Ra\xc5\xa1id Dostum (Khodia Dukoh, Provincija Juzjan, 1954.), uzbe\xc4\x8dki vojskovo\xc4\x91a i afganski politi\xc4\x8dar, biv\xc5\xa1i na\xc4\x8delnik Glavnog sto\xc5\xbeera Afganistanskih oru\xc5\xbeanih snaga te trenuta\xc4\x8dni potpredsjednik od 29. rujna 2014. godine._NEWLINE_Po nacionalnosti je Uzbek te ujedno i vo\xc4\x91a uzbekistanskog naroda u Afganistanu. Rodio se u mjestu Khvajeh Do Kuh, Afganistan._NEWLINE_Tijekom kasnih 1970-ih godina priklju\xc4\x8dio se vojsci. Njegov vod postao je 1988. godine pukovnija._NEWLINE_Istakao se u borbi protiv mud\xc5\xbeahedina tijekom ranih 1990-ih godina. Bio je sklopio savez sa Ahmad Shah Massoudom, ali se kasnije ipak borio protiv njegove vlade.Nakon pada Kabula u ruke talibana 1994. godine, Dostum bje\xc5\xbei i obnavlja savez sa Massoudom koji je poznat kao Sjeverni savez._NEWLINE_Istakao se u borbama protiv talibana kod grada Mazar-e \xc5\xa0arifa._NEWLINE_Njegova desna ruka prebjegla je talibanima, a to \xc4\x87e u\xc4\x8diniti i Abdul Malik. No, kada Dostum oti\xc4\x91e u egzil, a mjesto njegova boravka postane Turska, Malik \xc4\x87e se okrenuti protiv talibana predav\xc5\xa1i oko 6 do osam tisu\xc4\x87a boraca u ruke protutalibanskih snaga._NEWLINE_Dostum je ina\xc4\x8de poznat kao jedan od okrutnijih vojskovo\xc4\x91a u Afganistanu, a posebnu okrutnost pokazao nakon spomenutih borbi oko Mazar-e \xc5\xa0arifa pri \xc4\x8demu je stotine zarobljenika zatvorio u kontejnere i pustio ih da umiru u pustinji._NEWLINE_Nakon raznih doga\xc4\x91aja, Dostum je imenovan na\xc4\x8delnikom OS Afganistana 2005. godine. No, nije poznato ima li ta funkcija ikakve stvarne ovlasti. Godine 2013. prestao je obna\xc5\xa1ati du\xc5\xbenosti na mjestu na\xc4\x8delnika OS Afganistana._NEWLINE_Godine 2014. je izabran za potpredsjednika na mjestu Ashrafa Ghanija koji je postao predsjednik.'